**דודו פישר** (נולד ב-י"ט בחשוון ה'תשי"ב; 18 בנובמבר 1951) הוא זמר, שחקן וחזן ישראלי, בעל מוניטין בינלאומי. מועמד לפרס אמי וזוכה פרס מפעל חיים.

ביוגרפיה
--------

פישר נולד בפתח תקווה למשפחה דתית, בנם של מיכאל פישר, ניצול שואה שניצל על ידי חסיד אומות העולם, ומרים פישר. כאשר היה בן תשע עברו הוריו לקריית טבעון, ופישר נאלץ ללמוד בבית ספר חילוני. בתיכון למד בישיבת נחלים הסמוכה לפתח תקווה.

בצה"ל שירת שלוש שנים כסולן מקהלת הרבנות הצבאית בניצוחו של מנשה לב-רן. לאחר שחרורו מצה"ל למד כשנה וחצי באקדמיה למוזיקה על שם רובין בתל אביב. בגיל 19 החל ללמוד פיתוח קול אצל המורה רוזה דאמפוף. בגיל 21 החל ללמוד חזנות אצל החזן שלמה רביץ וזלמן פולק.

### קריירה

כשהיה בן 22 כבר כיהן כחזן הראשי בבית הכנסת הגדול בתל אביב, בנתניה וברמת גן. הופיע כחזן בפני קהילות יהודיות במדינות שונות בעולם, בהן בריטניה, ברזיל, קנדה, דרום אפריקה וארצות הברית.

כשהיה בן 25 הקליט את אלבומו הראשון "מאמיניו", שבו שילב מוזיקה חסידית ושירים ביידיש. האלבום זכה להצלחה ופישר החל להופיע כזמר חסידי, בין היתר לצד הרב שלמה קרליבך.

בשנת 1980 זכה במקום הראשון בפסטיבל הזמר החסידי. בגיל 27 זכה במקום ראשון בפסטיבל שירי ירושלים ובמקום ראשון בפסטיבל שירי יידיש.

טקס שנתי של הענקת פרסי מפעל חיים מטעם הרשות הלאומית לתרבות היידיש. חתני הפרס: דניאל גלאי ודודו פישר, 1 בדצמבר 2020
בשנת 1981 הקליט את האלבום "שירי זהב" שבו חידש את היידישע מאמע. הוא הפך לזמר מפורסם והופיע בקהילות יהודיות רבות ברחבי העולם.

פישר הופיע עם התזמורת הפילהרמונית הישראלית בניצוחו של זובין מהטה.

ב-1987 השתתף פישר בקדם האירוויזיון עם השיר "כינור", שכתב אהוד מנור והלחין רוני וייס וזכה במקום השביעי. בשנת 1989 הופיע עם יפה ירקוני במוסקבה.

פישר הוציא 25 תקליטים מסחריים בעברית וביידיש.

דודו פישר הופיע בתפקידים ראשיים במחזות זמר: ב-1987 (וגם בהפקה השנייה ב-1999 לסירוגין עם יבגני שפובלוב) גילם את ז'אן ולז'אן במחזמר "עלובי החיים" בתיאטרון הקאמרי. מפיק העל של עלובי החיים, קמרון מקינטוש, הגיע לישראל כדי להכיר את החזן שקיבל את התפקיד של ז'אן ולז'אן. בתום ההצגה הוא פנה אל פישר והציע לו לעשות את התפקיד על במת ברודוויי. משום שבהיותו יהודי דתי אינו יכול להופיע בשבתות וחגים, נאלץ מקינטוש להילחם משפטית עם ארגוני השחקנים הבינלאומיים כדי שיאושר לשחקן להופיע בתפקיד ראשי על ברודוויי עם שחקן מחליף, שיופיע במקומו בשבתות. המאבק הצליח ופישר קיבל את התפקיד, ובכך הורשה לראשונה שחקן ראשי בברודוויי לא לשחק בשישי שבת. לאחר שנה בברודוויי עבר ללונדון והופיע בוסט אנד כז'אן ולז'אן.  
כמו כן גילם תפקידים ראשיים במחזות זמר נוספים בארץ ובעולם, בהם גברתי הנאווה, צלילי המוזיקה, הגיבן מנוטרדם, הרוטשילדים, כנר על הגג, קול נדרי, ועוד. פישר הופיע בארמונות ואירועים מול מלכים ומושלים בעולם, וביניהם מלכת אנגליה, מלך תאילנד, ג'ורג' בוש, ביל קלינטון ועוד.

בשנת 1990 העלה הצגת יחיד בשם "לעולם לא בשבת" באוף ברודוויי המספרת את סיפור חייו.

ב-1992 הוציא לרדיו את השיר "מה שתיכון נכון", שכתב אהוד מנור והלחינה נורית הירש. את השיר הקליט בטריו יחד עם מרגלית צנעני ואלי לוזון.

ב-1998 דיבב לעברית את דמותו של משה בסרט האנימציה האמריקאי "נסיך מצרים", ואף שר בסרט. באותה השנה השתתף פישר במופע "פעמוני היובל".

בשנת 2002 הופיע במופע יחיד נוסף באוף ברודוויי, "Something Old Something New" - שירים מתוך מחזות זמר.

בשנת 2008 כיכב לראשונה בתוכנית טלוויזיה שצולמה בישראל ושודרה בערוץ PBS בפלורידה. על כך זכה בפרס Telly. בשנת 2016 כיכב בתוכנית נוספת בערוץ PBS שצולמה ועסקה בירושלים, בהפקתה של אשתו רויטל. על אף חששות הנהלת הערוץ מהפגנות מוסלמים זכתה התוכנית לרייטינג גבוה ושודרה בכל מדינות ארצות הברית. התוכנית הייתה מועמדת לפרס אמי העולמי.

במסגרת הסדרה הפופולרית "בגן של דודו" הוא גילם "גנן" בגן ילדים ושר עם הילדים שירים בשלל נושאים הקשורים לערכי היהדות, פרי עטה של הפזמונאית והמלחינה אורית וגנפלד. עד היום יצאו לאור 19 קלטות וידאו של "בגן של דודו". הקלטות זכו לפופולריות רבה, בעיקר בציבור הדתי-לאומי והחרדי. במהלך הסדרה פגש את המוזיקאי עמית סופר שעיבד חלק מקלטות הסדרה, ויחד הם הפיקו מספר אירועים ומופעים מוזיקליים בהמשך הדרך.

בשנים 2010–2015 הופיע פישר מדי שנה למשך חודש ימים בתיאטרון במיזורי בתוכנית קבועה ששודרה לכל תושבי חגורת התנ״ך בארצות הברית.

בשנת 2016 הופיע באוף ברודוויי במחזה "Jerusalem". המחזה זכה להצלחה. בשנת 2018 יצא פישר במופע חדש ברחבי העולם ובישראל: ״סיפור חיי״. את שני המחזות הללו כתבה רויטל אשתו.

בדצמבר 2020 קיבל את פרס מפעל חיים של הרשות הלאומית לתרבות היידיש לשנת תש"ף-2020.

במאי 2022 השתתף פישר בסדרת הקומדיה-צבאית-מוזיקלית - "שישו ושמחו", בהפקת כאן 11.

בשנת 2023 השתתף בתוכנית המציאות "הזמר במסכה" בתור האלמוג. באותה שנה השתתף בסדרה "יהלומים".

### חיים אישיים

ב-1975 התחתן עם טובה ולהם שלושה ילדים. ב-2015 הזוג התגרש

ב-2015 פישר נישא בשנית לרויטל אליה, הצעירה ממנו ב-29 שנה, גרושה ואם לשלושה ילדים, יזמית תקשורת, עיתונאית ומפיקה והמנהלת האישית שלו. ביוני 2016 נולד לזוג בן. בפברואר 2020 הם נפרדו.

בנובמבר 2017 נודע שהגיע למשבר כלכלי, עד כדי חשש מפשיטת רגל, על רקע אי־יכולת לעמוד בדרישות הכספיות של הסכם גירושיו.

פישר מתגורר בנתניה.

קישורים חיצוניים
----------------

ויקישיתוף מדיה וקבצים בנושא **דודו פישר** בוויקישיתוף
* 

* אתר האינטרנט הרשמי של דודו פישר
* דודו פישר, ברשת החברתית פייסבוק

* דודו פישר, סרטונים בערוץ היוטיוב

* דודו פישר, במיזם "אישים" לתיעוד היצירה הישראלית

* דודו פישר, במסד הנתונים הקולנועיים IMDb (באנגלית)

* דודו פישר, במסד הנתונים הקולנועיים KinoPoisk (ברוסית)

* דודו פישר, באתר שירונט

* דודו פישר, באתר אייטונס (באנגלית)

* דודו פישר, באתר ספוטיפיי

* דודו פישר, באתר MusicBrainz (באנגלית)

* דודו פישר, באתר דיזר

* דודו פישר, באתר Yandex.Music (ברוסית)

* דודו פישר, באתר Discogs (באנגלית)

* דודו פישר, באתר Songkick (באנגלית)

* דודו פישר, דף שער בספרייה הלאומית

* דודו פישר, באתר MOOMA (בארכיון האינטרנט)
* אמציה האיתן, אמא, אבא, דודו! - בגליון השבוע, באתר ערוץ 7, 25 במאי 2006
* ירעם נתניהו, שליפות עם דודו פישר, באתר nrg‏, 20 ביוני 2006
* יואב פרידמן, דאס איז דודו פישר!, באתר ynet, 29 במאי 2008
* צופיה הירשפלד, דודו פישר שומר על ילדי הגן, באתר ynet, 17 באוגוסט 2011
* אבי איצקוביץ', דודו פישר נגד הרבנים המחרימים, באתר mynet‏ פתח תקוה, 4 בינואר 2011
* nrg מעריב, צפו: דודו פישר וטוביה צפיר חוגגים לגבעטרון, באתר nrg‏, 17 בספטמבר 2013
* ynet, האזינו: דודו פישר מחדש את "מעוז צור", באתר ynet, 14 בדצמבר 2014
* סרטונים אהרון ברנע מראיין את דודו פישר בתוכנית "מחוץ לזמן" של ערוץ הכנסת, באתר יוטיוב, 26 ביולי 2015
* דרור גלוברמן, "אנשים", ‏דודו פישר: "אני מעדיף ללכת עם עגלה ולא הליכון", באתר ‏מאקו‏, 14 בספטמבר 2016
* כיפה, דודו פישר חושף את מצבו הקשה: "אני מושפל", באתר כיפה, 3 בדצמבר 2017
* **לעולם לא בשבת**, דודו פישר מתראיין לדף השבועי של חברת jem - תמוז תש"ף
* אתר למנויים בלבד  סמדר שיר, "הייתי שיכור, מסונוור ואידיוט", באתר "ידיעות אחרונות", 19 בנובמבר 2021

הערות שוליים
------------

1. ↑  מפגש בין משפחת פישר ומשפחת חסידי אומות העולם קוורצ'יאק, באתר יד ושם.
2. ↑  חגית סלוטקי, יהורם גאון לדתיים, באתר מעריב, ‏26 בספטמבר 1986
3. ↑  יעקב בר און, "לא אלחם באגרופים", באתר מעריב, ‏30 באוקטובר 1980
4. ↑  וובל ניב, יהורם גאון לדתיים, באתר מעריב, ‏19 בפברואר 1989
5. ↑  Lois Goldrich, Dudu Fisher shares his love of Israel through songs and stories, Jewish Standard, ‏31 במרץ 2013
6. 1 2  משה ימין, דודו פישר עושה היסטוריה, באתר ynet, 3 במרץ 2017
7. ↑  חיים שכאלה, באתר מעריב, ‏9 בספטמבר 1988
8. ↑  Miriam Karp, Never on Friday!, Chabad.org, ‏נלקח ב-12 ביוני 2019
9. ↑  Les Miz Star Dudu Fisher Offers Something Old, Something New, playbill.com, ‏24 באוגוסט 2002
10. ↑  ליאורה גולדנברג-שטרן, ‏דודו פישר לא רק שר, הוא בדרך לשטיח האדום, באתר מעריב אונליין, 9 ביוני 2017
11. ↑  Bob Jacob, David "Dudu" Fisher to make Cleveland debut for free Yiddish concert, clevelandjewishnews.com, ‏30 באפריל 2019
12. ↑  Ruth Beloff, Dudu Fisher brings 'Jerusalem' to the Bible Belt, The Jerusalem Post, ‏7 במאי 2012
13. ↑  Sandee Brawarsky, From The Bible Belt Back To New York, The New York Jewish Week, ‏נלקח ב-22 במרץ 2016
14. ↑  דודו פישר - סיפור חיי, באתר הבמה, ‏נלקח ב-16 ביוני 2019
15. ↑  *שישו ושמחו - קומדיה צבאית מוזיקלית נושכת | פרק 2 - אל מלא רחמים*, נבדק ב-2022-05-24
16. ↑  כוכב בינלאומי: דודו פישר הוא המפורסם בתחפושת האלמוג, באתר ‏מאקו‏, 7 בינואר 2023
17. ↑  שי ארזואן‏, אחרי 40 שנה: דודו פישר ואשתו נפרדים, באתר וואלה!‏, 11 במאי 2015
18. ↑  דודו פישר בן ה-64 התחתן עם רויטל אליה בת ה-35 ומצפה לבן (וגם לנכד), באתר Xnet‏, 10 במרץ 2016
19. ↑  זוהר שחר לוי, בעקבות הגירושים: דודו פישר הגיש בקשה לפשיטת רגל, באתר כלכליסט, 26 בנובמבר 2017
20. ↑  ליטל דוברוביצקי, ביהמ"ש התיר לזמר דודו פישר לנסוע לוינה ולהופיע, באתר כלכליסט, 5 בדצמבר 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300909405171
* GND: 143343386
* ISNI: 0000 0000 5280 639X
* LCCN: nr2007002498
* MusicBrainz: 4c257dfc-aea8-470c-843b-6ccdb2d03703
* VIAF: 27029801
* WorldCat: lccn-nr2007002498

 |